CELEX: 62019CN0683
Language: da
Date: 2019-09-16 00:00:00
Title: Sag C-683/19: Anmodning om præjudiciel afgørelse indgivet af Tribunal Supremo (Spanien) den 16. september 2019 – Viesgo Infraestructuras Energéticas, S.L. mod Administración del Estado m.fl.

16.12.2019   
            
            
               DA
            
            
               Den Europæiske Unions Tidende
            
            
               C 423/22
            
         
      Anmodning om præjudiciel afgørelse indgivet af Tribunal Supremo (Spanien) den 16. september 2019 – Viesgo Infraestructuras Energéticas, S.L. mod Administración del Estado m.fl.
      (Sag C-683/19)
      (2019/C 423/28)
      Processprog: spansk
      
         Den forelæggende ret
      
      Tribunal Supremo
      
         Parter i hovedsagen
      
      
         Sagsøger: Viesgo Infraestructuras Energéticas, S.L.
      
         Sagsøgt: Administración del Estado, Iberdrola, S.A., Gas Natural SDG, S.A., EDP España, S.A., CIDE, Asociación de Distribuidores de Energía Eléctrica, Endesa, S.A., Agri-Energía, S.A., Navarro Generación, S.A., Electra del Cardener, Serviliano García, S.A., Energías de Benasque, S.L., Candín Energía, S.L., Cooperativa Eléctrica Benéfica Catralense, Cooperativa Valenciana, Eléctrica Vaquer, S.A., Hijos de José Bassols, S.A., Electra Aduriz, S.A., El Gas, S.A., Estabanell y Pahisa, S.A., Electra Caldense, S.A., Cooperativa Popular de Fluid Electric Camprodon, S.C.C.L., Fuciños Rivas, S.L., Electra del Maestrazgo, S.A.
      
         Præjudicielle spørgsmål
      
      
                  1)
               
               
                  Hvorvidt, i overensstemmelse med Domstolens praksis – bl.a. ved dom af 20. april 2010 (sag C-265/08, Federutility) (1) og af 7. september 2016 (sag C-121/15, ANODE) (2) – en national regulering som fastsat i artikel 45, stk. 4, i lov 24/2013 af 26. december, gennemført ved artikel 2 og 3 i kongeligt dekret 968/2014 af 21. november, i medfør af hvilken finansieringen af den sociale rabatordning er pålagt bestemte aktører i elforsyningen – moderselskaberne for koncerner af selskaber eller, eventuelt, selskaber, som samtidig udfører produktions-, distributions- og markedsføringsvirksomhed for elenergi – er forenelig med de krav, der er fastsat i artikel 3, stk. 2, i direktiv 2009/72/EF (3), når nogle af disse forpligtede parter kun har en meget beskeden vægt i sektoren som helhed, mens andre enheder eller koncerner, som ville være bedre i stand til at påtage sig disse omkostninger, enten som følge af deres nettoomsætning, deres relative markedsandel i nogle af virksomhedsområderne, eller fordi de udfører to af disse virksomheder samtidigt og på en integreret måde, er fritaget for nævnte omkostninger.
               
            
                  2)
               
               
                  Hvorvidt det er foreneligt med proportionalitetsprincippet som fastlagt i den nævnte artikel 3, stk. 2, i direktiv 2009/72/EF, at en national regulering, som medfører en forpligtelse til finansiering af en social rabatordning, ikke er fastlagt som en undtagelse eller med tidsbegrænset virkning, men på ubestemt tid, og uden en godtgørelses- eller kompensationsforanstaltning.
               
            
         (1)  EU:C:2010:205
      
         (2)  EU:C:2016:637
      
         (3)  Europa-Parlamentets og Rådets direktiv 2009/72/EF af 13.7.2009 om fælles regler for det indre marked for elektricitet og om ophævelse af direktiv 2003/54/EF (EUT 2009, L 211, s. 55).